Alu
Alu on alevik Rapla vallas. Vanima kirjaliku ülestähenduse Alu kohta leiab 13. sajandi Taani hindamisraamatust, kus Alu on kirjas külana – Alafæ. Alu alevikus asub üks Eesti vanemaid säilinud mõisaid. Tuntud on ka mõisa ümbrusse rajatud mõisapark koos tiikidega. Alates 1999. aastast on Alu mõis Kaitseliidu omanduses ning seal tegutseb Kaitseliidu Kool. Alevikus elas 2011. aasta rahvaloenduse andmetel 807 inimest. Neist 783 (97,0%) olid eestlased. Alus on sündinud Magnus Gabriel Bernhard von Brevern ja üles kasvanud Priit Võigemast. Alevikus tegutsevad Alu Lasteaed-Algkool ja Alu raamatukogu.